Babelscape/SREDFM huggingface dataset:
Τραφάλγκαρ Τάβερν

thumb|right|320px|Η "Τραφάλγκαρ Τάβερν", Γκρίνουιτς, Αγγλία. 
H Τραφάλγκαρ Τάβερν ("Trafalgar Tavern") βρίσκεται στο Γκρίνουιτς της Αγγλίας, Παρκ Ρόου ("Park Row"), και συνδέεται με το Λονδίνο μέσω του Γκρίνουιτς Φουτ Τάνελ ("Greenwich Foot Tunnel"), το μοναδικό τούνελ κάτω από τον Τάμεση για πεζούς, μήκους 370 μέτρων. Είναι μια από τις πιο ιστορικές ταβέρνες – παμπ στην παραποτάμια περιοχή του Τάμεση.

Η Τραφάλγκαρ Τάβερν χρονολογείται από το 1837. Με τους κομψούς εξώστες και τους λευκούς κίονες, ακολουθεί τον αρχιτεκτονικό τύπο της Αντιβασιλείας ("Regency"). Ήταν τόπος «κυβερνητικών συναντήσεων», όπου υπουργοί, διάσημοι νομικοί, τραπεζίτες και άλλες προσωπικότητες της εποχής έφταναν εδώ με βάρκες από τις λονδρέζικες περιοχές του Ουέστμινστερ, του Τσάρινγκ Κρος και του Τέμπλ, για να απολαύσουν τις περίφημες μαρίδες της ταβέρνας, που ψαρεύονταν τότε απευθείας από τον Τάμεση. Η τελευταία «κυβερνητική συνάντηση» του είδους αυτού έγινε το 1855. 

Η Τραφάλγκαρ Τάβερν ήταν επίσης στέκι που σύχναζαν πολιτικοί, συγγραφείς και καλλιτέχνες. Τακτικός θαμώνας της ήταν ο Άγγλος πολιτικός Ουίλιαμ Γκλάντστοουν (William Gladstone). Εδώ ερχόταν και ο Κάρολος Ντίκενς, μαζί με έναν από τους διασημότερους σχεδιαστές της εποχής, τον Τζωρτζ Κρούικσανκ (George Cruikshank), ο οποίος φιλοτεχνούσε γκραβούρες για τα βιβλία του. Το 1915, η ταβέρνα μετατράπηκε σε ίδρυμα για ηλικιωμένους ναυτικούς. Το 1965 αναπαλαιώθηκε και 170 και πλέον χρόνια από την ίδρυσή της λειτουργεί μέχρι σήμερα ως ταβέρνα πολυτελείας.
WWE Raw

Το WWE Raw (συνήθως αναφέρεται ως "Monday Night RAW"), είναι τηλεοπτικό πρόγραμμα επαγγελματικής πάλης του WWE και προβάλλεται κάθε Δευτέρα σε εβδομαδιαία βάση. Είναι το πιο παλιό, από τα έξι σόου του WWE (SmackDown, NXT, CWC, WWE Main Event, Pay-Per-View, 205), καθώς ξεκίνησε στις 11 Ιανουαρίου του 1993 και προβάλλεται ζωντανά. Κάθε επεισόδιο του Raw διαρκεί τρεις ώρες.
Fiat 128

Το Fiat 128 ήταν ένα μικρομεσαίο οικογενειακό αυτοκίνητο της κατηγορίας C, που κατασκευάστηκε από την ιταλική αυτοκινητοβιομηχανία Fiat, από το 1969 έως το 1983 στην Ιταλία, από το 1971 έως το 1990 στην Αργεντινή και από το 1971 έως το 2008 στη Σερβία. Συνολικά κατασκευάστηκαν 4.428.674 αντίτυπα σειράς Fiat 128, από τα οποία τα 3.107.000 στην Ιταλία. Αντικατέστησε το Fiat 1100 και αντικαταστάθηκε το 1978 από τα Fiat Ritmo / Strada.
Χιάλμαρ Σαχτ

Ο Χιάλμαρ Σαχτ ("Horace Greeley Hjalmar Schacht", 22 Ιανουαρίου 1877 - 3 Ιουνίου 1970) ήταν Γερμανός τραπεζίτης και ειδικός επί των οικονομικών, ο οποίος έλαβε διεθνή αναγνώριση όταν κατάφερε να περιορίσει τον καταστροφικό πληθωρισμό που απειλούσε την ύπαρξη της Δημοκρατίας της Βαϊμάρης κατά την περίοδο 1922 - 1923. Πήρε μέρος στην κυβέρνηση που σχημάτισε ο Χίτλερ, πρώτα ως υπουργός Οικονομικών κατά την περίοδο 1934 - 1937 και έπειτα ως υπουργός Άνευ Χαρτοφυλακίου την περίοδο 1937 - 1943.
Δασκύλιο

Το Δασκύλιο ήταν πόλη στην Ανατολία ευρισκόμενη σε απόσταση περίπου 30 χιλιομέτρων προς την ενδοχώρα από τις ακτές της Προποντίδας, στην θέση του σημερινού Εργκιλί της Τουρκίας. Η τοποθεσία της ανακαλύφθηκε εκ νέου το 1952 και, έκτοτε, αποτελεί αντικείμενο αρχαιολογικών ανασκαφών.
Ειρηνευτική Δύναμη των Ηνωμένων Εθνών στην Κύπρο

Η Ειρηνευτική Δύναμη των Ηνωμένων Εθνών στην Κύπρο, γνωστή και ως "Ειρηνευτική Δύναμη ΟΗΕ Κύπρου" και με το αγγλικό ακρωνύμιο UNFICYP ή ΟΥΝΦΙΚΥΠ, είναι μία από τις μακροβιότερες ειρηνευτικές αποστολές του ΟΗΕ στον κόσμο.

Δημιουργήθηκε στις 4 Μαρτίου 1964 με το ψήφισμα 186/1964 του ΟΗΕ, μετά τις συγκρούσεις που σημειώθηκαν στην Κύπρο τον Δεκέμβριο του 1963 και τις τουρκικές απειλές για εισβολή στη χώρα. Η Ειρηνευτική Δύναμη οργανώθηκε και ξεκίνησε να φθάνει στην Κύπρο στα τέλη Μαρτίου ενώ μέχρι τον Απρίλιο του ίδιου έτους είχε πλήρως εγκατασταθεί.

Τέσσερις μόλις μήνες αργότερα, τον Αύγουστο του 1964, η Τουρκία εξαπέλυσε αεροπορικές επιθέσεις εναντίον της Κύπρου. Η συμπεριφορά αυτή οδήγησε την ελληνική κυβέρνηση του Γεώργιου Παπανδρέου με σύμφωνη γνώμη του βασιλιά Κωνσταντίνου Β΄ στη μυστική αποστολή μιας ελληνικής μεραρχίας στην Κύπρο. Τελικά με παρέμβαση τότε του προέδρου των ΗΠΑ, Λίντον Τζόνσον, όπως δημοσιεύτηκε, προειδοποιήθηκε η κυβέρνηση της Τουρκίας να μην εισβάλει στην Κύπρο.

Από τότε παραμένει η ειρηνευτική αποστολή στην Κύπρο. Σήμερτα κύριο καθήκον της είναι να επιτηρεί την νεκρή ζώνη όπως αυτή διαμορφώθηκε μετά την τουρκική εισβολή (Αττίλας ΙΙ), τον Αύγουστο του 1974, με δεδομένο μάλιστα ότι δεκάδες χιλιάδες Τούρκοι στρατιώτες έχουν καταλάβει και παραμένουν στο βόρειο τμήμα της νήσου. Καθήκον της αποστολής είναι ακόμη να διατηρεί την κατάπαυση του πυρός επί συνολικού μήκους 180 χλμ.

Η στρατιωτική δύναμη της UNFICYP με την βοήθεια αστυνομικής δύναμης περίπου 70 αστυνομικών φθάνει περίπου τους 900-950 άνδρες διαφόρων εθνικοτήτων. Ο αρχηγός της αποστολής, που εκπροσωπεί τον Γενικό Γραμματέα του ΟΗΕ, καταβάλλει παράλληλα προσπάθειες οικοδόμησης ειρήνης και συνέχιση του διαλόγου μεταξύ των δύο κοινοτήτων, Ελληνοκυπρίων και Τουρκοκυπρίων, για την ανεύρεση βιώσιμης λύσης στο Κυπριακό. Χρέη αρχηγού αποστολής σήμερα εκτελεί η αξιωματούχος του ΟΗΕ Λίζα Μπούτενχαιμ (Lisa M. Buttenheim) η 22η από την εγκατάστασης της δύναμης στην Κύπρο.
Σαβάννα Σάμσον

Η Σαβάννα Σάμσον ("Savanna Samson", πραγματικό όνομα: Ναταλί Ολιβέρος, "Natalie Oliveros", 14 Οκτωβρίου 1967) είναι Αμερικανίδα ηθοποιός ερωτικών έργων.
Βέλικο Καντίεβιτς

Ο Βέλικο Καντίεβιτς (ή Καντίγιεβιτς) ("Veljko Kadijević", 21 Νοεμβρίου 1925 - 2 Νοεμβρίου 2014) ήταν απόστρατος στρατηγός του Γιουγκοσλαβικού Λαϊκού Στρατού (ΓΛΣ) και Υπουργός Άμυνας (Γραμματέας Άμυνας) της Κυβέρνησης Σοσιαλιστικής Ομοσμονδιακής Δημοκρατίας της Γιουγκοσλαβίας (ΣΟΔΓ) την περίοδο 1988-1992.
European Basketball Tour – Cyprus 2011

Το European Basketball Tour – Cyprus 2011 ήταν φιλική διοργάνωση που διεξήχθη στην Κύπρο από τις 5 έως τις 7 Αυγούστου 2011. Νικήτρια της διοργάνωσης ήταν η Ελλάδα, με 3 νίκες σε 3 αγώνες. Το επόμενο European Basketball Tour θα διεξαχθεί στο Ισραήλ, από τις 22 μέχρι τις 24 Αυγούστου 2011.

Στην διοργάνωση, η οποία αποτελεί προετοιμασία εν όψει του Ευρωμπάσκετ 2011, το οποίο θα διεξαχθεί στη Λιθουανία, συμμετείχαν οι εθνικές ομάδες της Ρωσίας, της Ελλάδας, της Πολωνίας, της Βουλγαρίας, της Ιταλίας και του Ισραήλ.
Ford Tempo

Το Ford Tempo ήταν ένα μικρομεσαίο αυτοκίνητο της κατηγορίας C, που παρήχθη από την αμερικανική αυτοκινητοβιομηχανία Ford, μεταξύ του 1983 και του 1994. Αντικατέστησε το Ford Fairmont και αντικαταστάθηκε το 1994 από το κάπως μεγαλύτερο Ford Contour. Συνολικά κατασκευάστηκαν 2.816.721 αντίτυπα σειράς Tempo στα 11 έτη παραγωγής του, αριθμός εξαιρετικά μεγάλος για αμερικανικό οικονομικό μοντέλο.
Σαβάννα

Η Σαβάννα (πραγματικό όνομα Σάννον Μισέλ Γουίλζεϊ) υπήρξε Αμερικανίδα ηθοποιός ερωτικών ταινιών. Πήρε μέρος σε περισσότερες από 100 ταινίες πορνό μεταξύ 1990 και 1994 και ήταν μια από τις πιο έξοχες αρτίστριες του ερωτικού κινηματογράφου της εποχής της.
Fiat 126

Το Fiat 126 ήταν ένα αυτοκίνητο πόλης της κατηγορίας Α, που παρήχθη από την ιταλική αυτοκινητοβιομηχανία Fiat, μεταξύ του 1972 και του 1979 στην Ιταλία, και μεταξύ του 1973 και του 2000 στην Πολωνία με την ονομασία Polski Fiat 126p. Αντικατέστησε το κλασικό Fiat 500 (το γνωστό στην Ελλάδα ως «πεντακοσαράκι») και αντικαταστάθηκε στα τέλη του 1991 από το Fiat Cinquecento. Συνολικά κατασκευάστηκαν 4.673.655 αντίτυπα σειράς Fiat 126 στα 28 χρόνια παραγωγής του.
Τζούλια Ανν

Η Τζούλια Ανν ("Julia Ann", πραγματικό όνομα: Τζούλια Ταβέλλα, "Julia Tavella", 8 Οκτωβρίου 1969) είναι Αμερικανίδα ηθοποιός ερωτικών ταινιών και χορεύτρια.
Έιμι Ράιντ

Η Έιμι Ράιντ ("Amy Ried", 15 Απριλίου 1985), γνωστή και ως Ντέβιν Βαλένσια, είναι Αμερικανίδα ηθοποιός ερωτικών ταινιών.
Παμπ

thumb|right|320px|Η παμπ "The Lincoln in Marylebone". Λονδίνο.
Παμπ (pub ή public house) ονομάζονται δημόσιοι χώροι στην Αγγλία, αλλά και στην Ιρλανδία, την Αυστραλία και τη Νέα Ζηλανδία, όπου καταναλώνονται αλκοολούχα ποτά, κυρίως μπύρες και κρασιά, αλλά προσφέρεται επίσης φαγητό και ελαφρά αναψυκτικά. Οι παμπ είναι μέρος της εθνικής παράδοσης των χωρών αυτών και κυρίως της Αγγλίας και αποτελεί χώρο κοινωνικής επαφής. Στο Ηνωμένο Βασίλειο υπάρχουν κατά προσέγγιση 53.500 παμπ. Στα γραπτά του, ο Άγγλος χρονικογράφος Σάμιουελ Πέπυς (Samuel Pepys, 1633 - 1703) περιέγραφε την παμπ ως την καρδιά της Αγγλίας.
Υπάρχει και φιλότιμο

Υπάρχει και φιλότιμο είναι ελληνική κωμική ταινία της Φίνος Φιλμ του 1965 σε σκηνοθεσία Αλέκου Σακελλάριου, με πρωταγωνιστή τον Λάμπρο Κωνσταντάρα. Το κινηματογραφικό έργο βασίστηκε στο θεατρικό έργο «Ανώμαλη προσγείωση», μια διαχρονική κωμωδία που έγραψαν οι Αλέκος Σακελλάριος - Χρήστος Γιαννακόπουλος και την οποία ανέδειξε ο Λάμπρος Κωνσταντάρας με την ερμηνεία του στον κινηματογράφο. Το όνομα του πρωταγωνιστικού ρόλου «Μαυρογιαλούρος» έχει γίνει μέρος της πολιτικής ορολογίας στην Ελλάδα. Η ταινία «Υπάρχει και φιλότιμο» έχει παιχτεί πολλές φορές στην τηλεόραση και παραμένει δημοφιλής ακόμη και πολλά χρόνια μετά την πρώτη παράστασή της.
Opel Insignia

Το Opel Insignia είναι ένα μεγαλομεσαίο αυτοκίνητο της κατηγορίας D, που παράγεται από τη γερμανική αυτοκινητοβιομηχανία Opel, από τον Αύγουστο του 2008 έως σήμερα, σε δύο γενιές. Αντικατέστησε τα Opel Vectra και Opel Signum στην κατηγορία των μεσαίων οικογενειακών αυτοκινήτων.
Εθνολογικό Μουσείο Θράκης

Το Εθνολογικό Μουσείο Θράκης ιδρύθηκε για να διατηρήσει την ιστορική μνήμη στην ευρύτερη γεωγραφική περιοχή της Θράκης. Στεγάζεται, σε ένα μισθωμένο πέτρινο νεοκλασικό κτήριο του 1899, στην Αλεξανδρούπολη, επί της 14ης Μαΐου 63. Λειτουργεί από τον Οκτώβριο του 2002 και είναι ένα έργο αυτοχρηματοδοτούμενο. Επιχορηγήθηκε μερικώς από το Ίδρυμα Νιάρχου και το ΥΠΠΟ. Λειτουργεί με τη νομική μορφή Αστικής Εταιρείας μη κερδοσκοπικού χαρακτήρα.
Αναστάσιος Πεπονής

Ο Αναστάσιος Πεπονής (1924 - 8 Αυγούστου 2011) ήταν Έλληνας δικηγόρος και πολιτικός. Από νεαρή ηλικία υπήρξε στενός συνεργάτης του στρατηγού Νικολάου Πλαστήρα που τον διόρισε πρόεδρο της Νεολαίας της ΕΠΕΚ, θέση από την οποία παραιτήθηκε το 1952 διαμαρτυρόμενος για την εκτέλεση του Νίκου Μπελογιάννη. Μεταπολιτευτικά υπήρξε κορυφαίο στέλεχος του ΠΑΣΟΚ, του οποίου διετέλεσε βουλευτής Α΄ Αθηνών (1977 - 2000), κοινοβουλευτικός εκπρόσωπος και πολλές φορές υπουργός. Από τα σημαντικότερα επιτεύγματά του ήταν η δημιουργία συστήματος πρόσληψης δημοσίων υπαλλήλων με αντικειμενικά κριτήρια. Αυτό θεσμοθετήθηκε με τον νόμο 2190/1994, που αναφέρεται πολλές φορές ως Νόμος Πεπονή, χάρις στον οποίο ιδρύθηκε το ΑΣΕΠ.

Εξίσου σημαντικές ήταν και οι προσπάθειές του στον τομέα της ενέργειας και των εξωτερικών επενδύσεων, καθώς έκλεισε συμφωνίες ζωτικής σημασίας με την Αλγερία για την μεταφορά φυσικού αερίου στην Ελλάδα (που συνεχίζεται μέχρι σήμερα) και με την Σοβιετική Ένωση για την επεξεργασία και μετέπειτα εξαγωγή ελληνικού βωξίτη.
2-φθοραιθανόλη

Η 2-φθοραιθανόλη ή αιθυλενοφθορυδρίνη είναι η απλούστερη σταθερή αλαλκανόλη (δηλαδή μονοαλογονούχα άκυκλη κορεσμένη μονοαλκοόλη). Έχει σύντομο συντακτικό τύπο FCH2CH2OH. Με βάση το χημικό τύπο της έχει τα ακόλουθα (3) ισομερή θέσης:
# φθοροξυαιθανόλη, με σύντομο συντακτικό τύπο CH3CH2OF, ο αιθυλαιθέρας του υποφθοριώδους οξέος.
# 1-φθοραιθανόλη, με σύντομο συντακτικό τύπο CH3CH(F)OH, ασταθής αλαλκανόλη που αυτοϋδροφθοριώνεται παράγοντας αιθανάλη.
# μεθυλο(φθορομεθυλ)αιθέρας, με σύντομο συντακτικό τύπο CH3OCH2F.

H 2-φθοραιθανόλη, στις κανονικές συνθήκες (25 °C, 1 atm), είναι ένα άχρωμο τοξικό υγρό. Αναπτύχθηκε για να χρησιμοποιηθεί ως τρωκτικοκτόνο, εντομοκτόνο και ακαρεοκτόνο. Μάλιστα εξαιτίας της εύκολης οξείδωσής της προς φθοραιθανικό οξύ (FCH2COOH) είναι πολύ τοξική, αν και πολύ λιγότερο από τη 2,2-διφθοραιθανόλη (F2CHCH2OH) και την 2,2,2-τριφθοραιθανόλη (F3CCH2OH).
Καίτη Φίνου

Η Καίτη Φίνου (Έδεσσα 30 Δεκεμβρίου 1958) είναι Ελληνίδα ηθοποιός του θεάτρου, του κινηματογράφου και της τηλεόρασης.
Τσέρινγκ Τομπγκάι

Ο Τσέρινγκ Τομπγκάι ("ཚེ་རིང་སྟོབས་རྒྱས"།, γενν. 19 Σεπτεμβρίου 1965) είναι πολιτικός του Μπουτάν και από τις 30 Ιουλίου 2013 αρχηγός του Λαϊκού Δημοκρατικού Κόμματος, του οποίου υπήρξε ιδρυτικό μέλος. Υπηρέτησε ως πρωθυπουργός από τις 27 Ιουλίου 2013 ως τις 9 Αυγούστου 2018. Από το Μάρτιο του 2008 ως τον Απρίλιο του 2013 ήταν αρχηγός της Αντιπολίτευσης.
Who's the boss?

Το Ποιός είναι το αφεντικό; ("Who's the boss?") ήταν αμερικανική κωμική σειρά του Μάρτιν Κοάν και του Μπλέηκ Χάντερ, που προβαλόταν από το ABC από τις 20 Σεπτεμβρίου 1984 μέχρι τις 25 Απριλίου 1992. Ήταν παραγωγή της Embassy Television σε συνεργασία με τη Hunter-Cohan Productions και τη Columbia Pictures Television. Πρωταγωνιστές της σειράς ήταν ο κωμικός Tόνυ Ντάνζα στο ρόλο ενός πρώην παίκτη baseball που μετακομίζει στο Κονέκτικατ μαζί με την κόρη του, που υποδύοταν η Αλύσσα Μιλάνο, για να εργαστεί ως εσόκλειστος οικονόμος μίας διαζευγμένης διευθύντριας διαφήμισης, που υποδυόταν η Judith Light. Συμμετέχουν επίσης στη σειρά ο Danny Pintauro και η Katherine Helmond.

Η σειρά είχε πολύ θετικές κριτικές καθ' όλη τη διάρκεια προβολής της και μετατράπηκε σε μία από τις πιο επιτυχημένες κωμικές σειρές της δεκαετίας του 80 στην Αμερική. Ήταν υποψήφια για πάνω από 40 βραβεία, συμπεριλαμβανομένων 10 Emmy βραβείων και 5 υποψηφιοτήτων για Χρυσή Σφαίρα. Ως προς τις τηλεθεάσεις, σε όλους τους κύκλους από το 1985 μέχρι το 1989 η σειρά ήταν στις 10 πρώτες σε τηλεθέαση στην ετήσια κατάταξη που δημοσίευε η Nielsen Ratings. Έκτοτε η σειρά προβλήθηκε πολλαπλές φορές σε επανάληψη και τα δικαιώματα προβολής πουλήθηκαν σε περισσότερες από 90 χώρες.

Στην Ελλάδα η σειρά παραμένει πολύ δημοφιλής για τους retro fans των 80s και 90s.
Βραβείο Τούρινγκ

Το Βραβείο Τούρινγκ είναι ένα ετήσιο επιστημονικό βραβείο που απονέμει ο διεθνής Σύλλογος Μηχανημάτων Υπολογισμού («"Association for Computing Machinery"», ACM), εδραζόμενος στις ΗΠΑ, σε ένα «"άτομο επιλεγμένο για την τεχνικής φύσης συνεισφορά του στην κοινότητα του υπολογισμού"». Το Βραβείο Τούρινγκ θεωρείται η πιο υψηλή διάκριση στους σχετικούς ακαδημαϊκούς χώρους, αποκαλείται «Βραβείο Νόμπελ της πληροφορικής» και απονέμεται κάθε έτος από το 1966 κι έπειτα. Έχει λάβει το όνομά του προς τιμήν του μαθηματικού Άλαν Τούρινγκ, του θεωρούμενου ως «πατέρα της πληροφορικής και της τεχνητής νοημοσύνης». Από το 2007 έως και το 2013, συνοδευόταν από χρηματικό έπαθλο 250.000 δολαρίων, ενώ από το 2014 το χρηματικό έπαθλο είναι 1.000.000 δολάρια. Χορηγός του χρηματικού επάθλου είναι η εταιρεία Google.
ΤΣΣΚΑ Σόφιας

H ΤΣΣΚΑ Σόφιας (βουλγαρικά: Централен спортен клуб на армията, αγγλικά: "Central Sports Club of the Army") είναι βουλγαρική αθλητική κοινωνία από τη Σόφια της Βουλγαρίας, η οποία ιδρύθηκε στις 5 Μαΐου του 1948 ως "Σεπτέμβρι πρι ΣΔΒ" (Септември при ЦДВ), μετά την ενοποίηση των δύο αθλητικών συλλόγων της πόλης, Χαβντάρ (Чавдар) και Σεπτέμβρι (Септември). Από τότε, ο σύλλογος άλλαξε το όνομά του αρκετές φορές πριν την καθιέρωση του ονόματος «ΤΣΣΚΑ» το 1989.

Ο σύλλογος είναι ιστορικά γνωστός ως βουλγαρικό αθλητικό σωματείο Στρατού (спортен клуб на армията). Επί του παρόντος οι υπηρεσίες του αθλητικού συλλόγου είναι αυτόνομες από το 1992. Έκτοτε, η μόνη σύνδεση των τμημάτων με το στρατό είναι οι ιστορικές παραδόσεις και το Στάδιο «Μπαλγκάρσκα Άρμια». Παρ' όλ' αυτά, πλέων όλες οι ομάδες που έχουν σχέση με τον αθλητικό σύλλογο, είναι ενσωματωμένες σε μία κοινή αθλητική κοινωνία που ονομάζεται Ομπεντινένι Σπόρτνι Κλουμπόβε ΤΣΣΚΑ - 1948 (Обединени спортни клубове ЦСКA - 1948, που σημαίνει "Ηνωμένοι Αθλητικοί Σύλλογοι"), η οποία είναι επί του παρόντος ο διάδοχος της προηγούμενης οργάνωσης.

Τα τμήματα που ανήκουν πλέων στην ΤΣΣΚΑ Σόφιας είναι το ποδόσφαιρο, καλαθοσφαίριση, πετοσφαίριση, αντισφαίριση, πάλη, στίβος, χόκεϊ επί πάγου, σκάκι, γυμναστική, χειροσφαίριση, τάε κβο ντο, πυγμαχία, ποδηλασία, άρση βαρών και τζούντο.
Πληροφορική

Πληροφορική ονομάζεται η επιστήμη του επιτελεστικού λόγου, δηλαδή του λόγου (σε διάφορες μορφές) με τη βοήθεια του οποίου είναι εφικτή η επιτέλεση (εκτέλεση) ενεργειών που προκαλούν μεταβολές στον φυσικό κόσμο ή στον τρόπο λειτουργίας τεχνολογικών συσκευών διατάξεων και συστημάτων. Ειδικότερα, η Πληροφορική είναι θετική και εφαρμοσμένη επιστήμη και ερευνά τις τεχνολογικές εφαρμογές σε αυτοματοποιημένα υπολογιστικά συστήματα, από τη σκοπιά της σχεδίασης, της ανάπτυξης, της υλοποίησης, της διερεύνησης, της ανάλυσης και της προδιαγραφής τους. την απόκτηση, την εκπροσώπηση, την επεξεργασία, την αποθήκευση, την επικοινωνία και την πρόσβαση στις πληροφορίες.

Τα εν λόγω υπολογιστικά συστήματα συνήθως είναι ηλεκτρονικές και ψηφιακές συσκευές, όμως τυπικά αυτό δεν είναι απαραίτητο αφού έχουν υπάρξει και μηχανικοί ή κβαντικοί υπολογιστές. Καθώς τα δεδομένα εισόδου, τα οποία ένας αλγόριθμος επεξεργάζεται, και τα δεδομένα εξόδου, τα οποία παράγει μετά την επεξεργασία και τη λήξη των υπολογισμών, αποτελούν κωδικοποιημένες πληροφορίες, η πληροφορική μπορεί επίσης να γίνει αντιληπτή ως η επιστήμη που ερευνά θεωρητικές μεθόδους και πρακτικούς μηχανισμούς διαχείρισης πληροφοριών. Η τεχνολογία πληροφοριών και επικοινωνίας άρχισε να λαμβάνει χώρα ευρέως μετά το 1970, με αποτέλεσμα σημαντικές κοινωνικές, οικονομικές και τεχνολογικές αλλαγές σε διεθνές επίπεδο.

Η αυτοματοποιημένη υλοποίηση των μεθόδων της πληροφορικής βασίστηκε από την πρώτη στιγμή στους ηλεκτρονικούς υπολογιστές (Η/Υ). Ωστόσο, αυτή έχει έναν ευρύτερο σκοπό που δεν περιορίζεται σε συγκεκριμένες τεχνολογικές επιλογές. Για παράδειγμα, ο αλγόριθμος της δυαδικής αναζήτησης μπορεί να εφαρμοστεί και σε τηλεφωνικό κατάλογο «χειρωνακτικά» δηλαδή manual, από έναν άνθρωπο χωρίς τη βοήθεια υπολογιστή ο οποίος εκτελεί τους σχετικούς υπολογισμούς με τον νου του, ενώ ένα πρωτόκολλο επικοινωνίας μπορεί να εφαρμοστεί ακόμη και σε σήματα καπνού - όχι μόνο σε τηλεπικοινωνιακά δίκτυα. Αναλόγως με το επίπεδο αφαίρεσης, μπορεί να μελετηθεί είτε ανεξάρτητα από τις τεχνολογικές της συνιστώσες, είτε ως ένα ενιαία με αυτές επιστήμη. Επίσης, με την πληροφορική σχετίζεται και η διερεύνηση φυσικών διεργασιών επεξεργασίας πληροφοριών (βλ. γνωσιακή επιστήμη).

Η πληροφορική δεν πρέπει να συγχέεται με τη "θεωρία πληροφορίας", ένα πεδίο των εφαρμοσμένων μαθηματικών, ή τη "βιβλιοθηκονομία και επιστήμη πληροφόρησης", έναν σύνθετο και πολύ διαφορετικό γνωστικό κλάδο που σχετίζεται με την οργάνωση και διαχείριση βιβλιοθηκών και αυτόματων συστημάτων πληροφόρησης, αξιοποιώντας ορισμένα από τα τεχνολογικά εργαλεία που παρέχει η πληροφορική.

Η αλληλεπίδραση ανθρώπου-υπολογιστή εξετάζει τις προκλήσεις στην κατασκευή των ηλεκτρονικών υπολογιστών, κάνοντας τους υπολογισμούς όσο το δυνατό πιο χρήσιμο, εύχρηστο, και καθολικά προσβάσιμο στους ανθρώπους.
Λοράν Λαμότ

-->
Ο Λοράν Λαμότ (Laurent Salvador Lamothe, γενν. στις 14 Αυγούστου 1972) είναι πολιτικός από την Αϊτή, υπουργός Εξωτερικών από το 2011 και πρωθυπουργός της χώρας από το 2012. Ήταν νωρίτερα συνιδρυτής και διευθύνων σύμβουλος της εταιρείας Global Voice Group. Το Δεκέμβριο του 2014 παραιτήθηκε από την πρωθυπουργία, εν μέσω βίαιων αντικυβερνητικών διαδηλώσεων. Είναι παντρεμένος με 2 κόρες.
Ο καβαλάρης των F.M. Stereo

Ο καβαλάρης των F.M. Stereo, είναι ο τίτλος μίας ελληνικής κινηματογραφικής ταινίας του 1986 σε σκηνοθεσία Όμηρου Ευστρατιάδη και σε σενάριο Γιώργου Μυλωνά, με πρωταγωνιστές τους Στάθη Ψάλτη, Καίτη Φίνου, Νεφέλη Ορφανού, Σπύρο Καλογήρου, Τάσο Κωστή, Ηλία Κωνσταντίνου κ.α.
Μιχαήλ Στρογκόφ

Το Μιχαήλ Στρογκόφ (τίτλος πρωτοτύπου "Michel Strogoff") είναι μυθιστόρημα περιπέτειας του Γάλλου συγγραφέα και θεμελιωτή της επιστημονικής φαντασίας Ιουλίου Βερν. Πρωτοδημοσιεύθηκε το έτος 1876 σε δυο τόμους (ο πρώτος τόμος την 14η Αυγούστου και ο δεύτερος την 6η Νοεμβρίου της χρονιάς) από τον εκδότη Πιερ-Ζυλ Ετζέλ. Στα ελληνικά έχει μεταφραστεί μεταξύ άλλων κι από τον Νίκο Καζαντζάκη το 1942 για τις εκδόσεις Δημητράκου .
Χρύσανθος Λαζαρίδης

Ο Χρύσανθος Λαζαρίδης (γεννημένος στη Νέα Υόρκη, 15 Ιουνίου 1954) είναι Έλληνας δημοσιογράφος, μαθηματικός, οικονομολόγος και στρατηγικός αναλυτής. Είναι βασικός και έμπιστος σύμβουλος του πρώην πρωθυπουργού Αντώνη Σαμαρά, καθημερινός συνομιλητής και λογογράφος του, και αναφέρεται ως το «δεξί του χέρι».

Στις εκλογές του 2012 εξελέγη βουλευτής, έχοντας συμπεριληφθεί στο ψηφοδέλτιο Επικρατείας της Νέας Δημοκρατίας.
Πώς να εκπαιδεύσετε το δράκο σας 2

Πώς να εκπαιδεύσετε το δράκο σας 2 είναι ο τίτλος αμερικάνικης 3D ταινίας κινουμένων σχεδίων, δράσης και φαντασίας, παραγωγής 2014 από την DreamWorks Animation βασισμένη αόριστα στο ομότιτλο μυθιστόρημα της Κρεσίντα Κόουελ. Είναι η συνέχεια της ταινίας κινουμένων σχεδίων του 2010 "Πώς να εκπαιδεύσετε το δράκο σας" και είναι δεύτερο στην τριλογία. Η ταινία γράφεται και σκηνοθετείται από τον Dean DeBlois. Πρωταγωνιστούν οι φωνές των Jay Baruchel, Gerard Butler, Craig Ferguson, America Ferrera, Τζόνα Χιλ, T.J. Miller, Kristen Wiig και Christopher Mintz-Plasse. Η ταινία έχει προγραμματιστεί να κυκλοφορήσει στις 20 Ιουνίου 2014.

Η ταινία διαδραματίζεται πέντε χρόνια μετά τα γεγονότα της πρώτης ταινίας, παρουσιάζωντας τον Ψάρη και τους φίλους του στα τέλη της εφηβείας τους. Ο DeBlois αποκάλυψε σε μια συνέντευξή του για την ιστορία:"Στο τέλος της τελευταίας ταινίας, όλοι οι Βίκινγκς που προηγουμένως ήταν κάπως αντίθετοι είναι τώρα στις πλάτες των δράκων έτσι ολόκληρο το Βόρειο Ημισφαίριο ανοίγεται σε αυτούς. Και με αυτό η περιέργεια του Ψάρη αυξάνεται, ο χάρτης επεκτείνεται και αναπόφευκτα πρόκειται να συναντήσουν νέους δράκους, νέες κουλτούρες." Ο Ψάρης στη συνέχεια "ανακαλύπτει μια μεγαλύτερη σύγκρουση μεταξύ ανθρώπων και δράκων και ο ίδιος βρίσκεται στο κέντρο της.
Ευρωπαϊκή Οδός 001

right.
H Ευρωπαϊκή Οδός 001 είναι μια οδική αρτηρία του Διεθνούς Δικτύου Εθνικών Οδών της Ευρώπης.
Η διαδρομή ξεκινάει από την Γεωργία και καταλήγει στην Αρμενία.
Η βαλίτσα με τα σταυρόλεξα

Η βαλίτσα με τα σταυρόλεξα (Kreuzworträtselmord) αφορά στην υπόθεση ενός εγκλήματος που συγκλόνισε την Ανατολική Γερμανία στις αρχές της δεκαετίας του 1980 και διαλευκάνθηκε χάρη στην εξονυχιστική και με πρωτότυπους τρόπους έρευνα της αστυνομίας.
Εθνική Οδός 75

Η Εθνική Οδός 75 (ΕΟ75) είναι εθνική οδός στο νησί της Χίου. Συνδέει την Καλλιμασιά με τα Καρδάμυλα μέσω της πόλης της Χίου. Κατά τη διαδρομή της εθνικής οδού μπορεί κάποιος να επισκευτεί:

* τον τάφο του Πατριάρχη Ιωακείμ Δ΄ στην Καλλιμασιά
* το «Πάνω Χωριό» στα Καρδάμυλα
* το λιμάνι της Χίου

75
39/Smooth

Το 39/Smooth είναι το ντεμπούτο άλμπουμ από την αμερικανική πανκ ροκ μπάντα Green Day. Κυκλοφόρησε στις 13 Απριλίου 1990, μέσω της Lookout! σε βινύλιο (μαύρο, πράσινο και καθαρό) και κασέτα. Αυτό είναι το μόνο στούντιο άλμπουμ της μπάντας με τον John Kiffmeyer στα ντραμς. 
Ο Jesse Michaels των Operation Ivy συνέβαλε στο artwork του άλμπουμ. Ο εσωτερικός φάκελος περιέχει χειρόγραφους στίχους του Μπίλι Τζο Άρμστρονγκ και γράμματα από τον ντράμερ John Kiffmeyer και τον ιδιοκτήτη της Lookout! Larry Livermore στην I.R.S. Records, που απορρίπτουν την προσφορά να υπογράψει η μπάντα με την ετικέτα και δηλώνοντας την πίστη τους στην Lookout!(ωστόσο, η μπάντα θα φύγει αργότερα από την Lookout και θα προχωρήσει σε μια μεγάλη ετικέτα την Reprise Records).
Το 39/Smooth αργότερα συμπεριλήφθηκε στο σύνολό του, μαζί με δύο EP (Slappy, 1.000 Hours) και το τραγούδι "I Want to Be Alone" (από το The Big One, μια συλλογή της Flipside Records, 1990) στο 1.039 /Smoothed Out Slappy Hours το 1991. Επανακυκλοφόρησε το 2004, το 2007 και το 2009.
Τιγράνης ΣΤ΄ της Αρμενίας

Ο Τιγράνης ΣΤ΄ της Αρμενίας, Ιουδαίος πρίγκιπας τελευταίος γόνος από την Ηρωδιανή Δυναστεία ήταν βασιλιάς της Αρμενίας την περίοδο (58 – 63) , γεννήθηκε πριν το 25 και πέθανε μετά το 68. Πατέρας του ήταν ο πρίγκιπας Αλέξανδρος, εγγονός του Ηρώδη του Μέγα και μικρότερος αδελφός του βασιλιά της Αρμενίας Τιγράνη Ε΄, παππούς του ήταν ο Αλέξανδρος (γιος του Ηρώδη Α΄) και γιαγιά του η Γλαφύρα κόρη του τελευταίου Ελληνιστή βασιλιά της Καππαδοκίας Αρχέλαου. 

Λίγα είναι γνωστά από την εποχή πριν γίνει βασιλιάς: μεγάλωσε στην Ρώμη οπου έζησε πολλά χρόνια, παντρεύτηκε την Οπγαλλί Φρυγικής καταγωγής με την οποία απέκτησε τον Γάιο Ιούλιο Αλέξανδρο και την Ιουλία. Την άνοιξη του 58 ο Ρωμαίος στρατηγός Κορβούλο επιτέθηκε στην Αρμενία, κατέλαβε την πρωτεύουσα Αρταξάτα τοποθετώντας βασιλιά τον Τιγράνη με εντολή του Νέρωνα. Όταν κατέλαβε το γειτονικό υποτελές κρατίδιο της Αδιαβένης το 63 ο Τιγράνης έχασε την υποστήριξη της Ρώμης επειδή η πράξη του θεωρήθηκε εχθρική, καθαιρέθηκε από τον στρατηγό Κορβούλο ο οποίος τοποθέτησε βασιλιά της Αρμενίας τον Τιριδάτη Α΄. Ο Ρωμαίος αυτοκράτορας Νέρωνας παρ'όλα αυτά εξακολουθούσε να τού έχει εμπιστοσύνη, ο οποίος σχεδίαζε να τον επαναφέρει ξανά στον θρόνο της Αρμενίας, κάτι που τελικά δεν έγινε λόγω της έκρηξης του Ρωμαιοϊουδαϊκού πολέμου το 66. Χρησιμοποίησε Ελληνικές επιγραφές στα νομίσματα της εποχής του κάτι που δείχνει ότι είχε αποβάλλει τις Ιουδαϊκές συνήθειες.
Πουκέτ

Το Πουκέτ (αγγλ. Phuket, ταϊλ. ภูเก็ต), παλαιότερα γνωστό ως Ταλάνγκ (Thalang), και σε δυτικές πηγές και ως Junk Ceylon (μια παραφθορά του μαλαισιανού Tanjung Salang, δηλ. "Ακρωτήρι Salang") είναι μια από τις νότιες επαρχίες (changwat) της Ταϊλάνδης. Γειτονικές επαρχίες είναι βόρεια η επαρχία Πανγκ Νγκα (Phang Nga) και ανατολικά η επαρχία Κράμπι, αλλά δεδομένου ότι το Πουκέτ είναι νησί δεν έχει χερσαία σύνορα.

Το Πουκέτ, που το μέγεθός του είναι κάπως μικρότερο από εκείνο της Σιγκαπούρης, αποτελεί το μεγαλύτερο νησί της Ταϊλάνδης. Το νησί συνδέεται με την ηπειρωτική χώρα με δύο γέφυρες. Βρίσκεται στα ανοιχτά της δυτικής ακτής της Ταϊλάνδης στη Θάλασσα Ανταμάν. Το Πουκέτ παλαιότερα όφειλε τον πλούτο του στον κασσίτερο και το καουτσούκ και έχει μια πλούσια και συναρπαστική ιστορία. Το νησί βρισκόταν πάνω σε μια από τις σημαντικότερες εμπορικές οδούς ανάμεσα στην Ινδία και την Κίνα και αναφερόταν συχνά στα αρχεία καταγραφής ξένων πλοίων Πορτογάλων, Γάλλων, Ολλανδών και Άγγλων εμπόρων. Η περιοχή στις μέρες μας αντλεί μεγάλο μέρος των εσόδων της από τον τουρισμό.
Ευρωπαϊκή Οδός 45

H Ευρωπαϊκή Οδός 45 είναι μια οδική αρτηρία του Διεθνούς Δικτύου Εθνικών Οδών της Ευρώπης.
Η Ε45 ξεκινά από τη Βόρεια Σουηδία και αφού διασχίζει όλη τη χώρα καταλήγει στο Γκέτεμποργκ. Από εκεί με πλοίο περνά στη Δανία και συνεχίζει στη Γερμανία και συγκεκριμένα στο Αμβούργο. Διασχίζει όλη τη κεντρική Γερμανία έως το Μόναχο. Από εκεί περνά στην Αυστρία στο Ίνσμπρουκ. Διασχίζει τις Άλπεις και φτάνει στην Ιταλία. Από εκεί μέσω του Αυτοκινητοδρόμου 1 παιρνάει από Βερόνα, Μπολόνια, Μόντενα και καταλήγει στη Νάπολη. Από εκει συνεχίζει νότια, περνά στο νησί της Σικελίας και μέσω του Αυτοκινητοδρόμου 18 περνά από την Κατάνη και φτάνει στον τελικό της προορισμό, τις Συρακούσες.
Καλλιθέα Πιερίας

thumb|Ο Ναός του Αγίου Στυλιανού στην Καλλιθέα Πιερίας

Η Καλλιθέα είναι κωμόπολη της Πιερίας και υπάγεται διοικητικά στο Δήμο Κατερίνης. Έχει 3.134 κατοίκους (με βάση την απογραφή πληθυσμού του 2011). Βρίσκεται σε εύφορη περιοχή, ανατολικά της Κατερίνης, κοντά στις ακτές του Θερμαϊκού Κόλπου. Η απόστασή της από την πιερική πρωτεύουσα είναι 8 χιλιόμετρα. Η κύρια ασχολία των κατοίκων είναι η γεωργία και ειδικότερα η παραγωγή ροδακίνων, μήλων, δημητριακών και ακτινιδίων.
Αντιόχεια η Μεγάλη

Η Αντιόχεια (σημ. Αντιόχεια, τουρκικά: "Antakya"), γνωστή και ως Αντιόχεια η επί Δάφνη ή επί Ορόντου ή Αντιόχεια η Μεγάλη ήταν αρχαία πόλη ή οποία σήμερα βρίσκεται στην επαρχία Χατάι στη νότια Τουρκία. Βρίσκεται στην ανατολική πλευρά του ποταμού "Ορόντη" και ιδρύθηκε στα τέλη του 4ου αιώνα π.Χ. από τον Σέλευκο Α' το Νικάτορα, στρατηγό του Μεγάλου Αλεξάνδρου, προς τιμή και μνήμη του πατρός του Αντίοχου. Η Αντιόχεια αναμφιβόλως υπήρξε το λίκνο του ελληνικού πολιτισμού στην περιοχή της Μέσης Ανατολής, πόλη που αποτέλεσε το σταυροδρόμι των μεγάλων φιλοσοφικών ρευμάτων, με μεγάλη ανάπτυξη των γραμμάτων και των επιστημών. Υπήρξε η πόλη των εθνικών, φιλοσοφικών και θρησκευτικών αντιθέσεων, αλλά και των θεαμάτων, της πολυπολιτισμικότητος και των ακραίων εκφραστικών εκδηλώσεων. Πέρασε σταδιακά όμως στην παρακμή από τον 10ο αιώνα λόγω των σφοδρών επιδρομών των κατακτητών, Αράβων και Σταυροφόρων, καθώς και της αλλαγής των εμπορικών δρόμων προς τη Δύση.
Τιριδάτης Α΄ της Αρμενίας

Ο Τιριδάτης Α΄ της Αρμενίας ("Տրդատ Ա", 28 - 88) ήταν ο ιδρυτής της δυναστείας των Αρσακιδών της Αρμενίας, η οποία ήταν παρακλάδι του Περσικού βασιλικού οίκου των Αρσακιδών της Παρθίας. Γενάρχης του Οίκου των Αρσακιδών ήταν ο Αρσάκης Α΄ της Παρθίας, ο οποίος ισχυριζόταν ότι η καταγωγή του ήταν από τον Αχαιμενίδη βασιλιά της Περσίας Αρταξέρξη Β΄ τον Μνήμονα. Ανεξαρτητοποιήθηκε από τους Σελευκίδες την εποχή του βασιλιά Σέλευκου Β΄ Καλλίνικου.. Η δυναστεία του συνέχισε να κυβερνά την Περσία για 500 περίπου χρόνια μέχρι την εποχή που ανατράπηκε από τους Σασσανίδες το 226, ενώ στην Αρμενία διατηρήθηκε μέχρι τον 6ο αιώνα μ.χ. άλλα 500 χρόνια δηλαδή. Ο Τιριδάτης Α΄ ήταν γιος του Αρσακίδη βασιλιά της Παρθίας του Βορώνη Β΄ και Ελληνίδας μητέρας· βασίλευσε στην Αρμενία επίσημα το διάστημα (63 – 96 μ.χ.), ήταν Ζωροάστρης στο θρήσκευμα και είχε ασπαστεί τον Μιθραισμό.
Γιο Γιο Μα

Ο Γιο Γιο Μα ("Yo-Yo Ma", 7 Οκτωβρίου 1955) είναι Αμερικανός τσελίστας, κινεζικής καταγωγής. Για το έργο του έχει βραβευθεί πολλές φορές με σημαντικά διεθνή βραβεία.
DreamWorks Δράκοι

DreamWorks Δράκοι (γνωστή στις αρχές της ανάπτυξης ως Δράκοι: Η Σειρά) είναι μια αμερικανική computer-animated τηλεοπτική σειρά που προβάλλεται στο Cartoon Network βασίζεται στην ταινία του 2010 "Πώς να εκπαιδεύσετε το δράκο σας". Η σειρά χρησιμεύει ως γέφυρα μεταξύ της πρώτης ταινίας και τη 2014 συνέχεια του. Μια μοναδική ωριαία προεπισκόπηση που αποτελείται από δύο επεισόδια προβλήθηκε στις 7 Αυγούστου 2012, με την επίσημη πρεμιέρα της σειράς στις 4 Σεπτεμβρίου 2012. Συνολικά 40 επεισόδια θα προβληθούν κατά τη διάρκεια της πρώτης και της δεύτερης σεζόν. Η δεύτερη σεζόν θα έχει το νέο υπότιτλο "Οι Υπερασπιστές του Μπερκ", αντικαθιστώντας τον τίτλος της πρώτης σεζόν "Αναβάτες του Μπερκ".
Η σειρά διαθέτει τους Jay Baruchel, America Ferrera, Christopher Mintz-Plasse, TJ Miller και David Tennant, επαναλαμβάνοντας τους ρόλους τους από την "Πώς να εκπαιδεύσετε το δράκο σας" ταινία. Νέα μέλη του καστ περιλαμβάνουν τους Julie Marcus ως Ruffnut, Zack Pearlman ως Snotlout, και Nolan Edgerl, ως Stoick the Vast.
Ευρωπαϊκό Πρωτάθλημα Καλαθοσφαίρισης Ανδρών Κ-18 2013

Το Ευρωπαϊκό Πρωτάθλημα Καλαθοσφαίρισης Ανδρών Κ-18 2013 είναι η 30η διοργάνωση της FIBA.Στην διοργάνωση συμμετέχουν 16 ομάδες και θα διεξαχθεί στην Λετονία.Η Κροατία είναι η προηγούμενη πρωταθλήτρια.Οι 5 καλύτερες ομάδες προκρίνονται στο Παγκόσμιο Πρωτάθλημα Καλαθοσφαίρισης Ανδρών 2013.
Rush

Οι Rush ήταν καναδικό συγκρότημα της progressive rock μουσικής σκηνής, το οποίο σχηματίστηκε το 1968 στο Τορόντο. Αποτελούνταν από τους Τζέντι Λι στο μπάσο, τα πλήκτρα και τα φωνητικά, τον Άλεξ Λάιφσον στην κιθάρα και τα φωνητικά και το Νιλ Πιρτ στα τύμπανα. Οι 19 στούντιο δίσκοι τους έχουν γίνει χρυσοί ή πλατινένιοι στην πατρίδα τους, ενώ έχουν 24 χρυσούς, 14 πλατινένιους και 3 πολυπλατινένιους δίσκους στις Ηνωμένες Πολιτείες.
Καθιερωμένο Πρότυπο

Το Καθιερωμένο Πρότυπο "(Standard Model)" είναι η φυσική θεωρία που περιγράφει τα δομικά συστατικά της ύλης και τις μεταξύ τους ισχυρές, ασθενείς και ηλεκτρομαγνητικές αλληλεπιδράσεις. Δεν περιλαμβάνει καμία περιγραφή των βαρυτικών αλληλεπιδράσεων. 

Πρόκειται για μια πολύ καλά θεμελιωμένη θεωρία που έχει προβλέψει πολλά πειραματικά αποτελέσματα, όπως την ύπαρξη πολλών σωματιδίων και έχει αντεπεξέλθει σε πάρα πολλούς πειραματικούς ελέγχους. Το βασικό κομμάτι που λείπει στη θεωρία αυτή για να συμπληρωθεί είναι το μποζόνιο Χιγκς του οποίου η ύπαρξη, πιθανολογούνταν με αρκετή βεβαιότητα και πλέον έχει επιβεβαιωθεί. Παρ' όλες τις επιτυχίες της, η θεωρία αυτή δεν μπορεί να εξηγήσει την ύπαρξη σκοτεινής ύλης, τις ταλαντώσεις νετρίνων και την ύπαρξη σωματιδίων με πολύ διαφορετικές μάζες.

Η θεωρία είναι στην πραγματικότητα μια σύνθεση θεωριών που βασίστηκε στις ανακαλύψεις νέων πειραμάτων και τις εξελίξεις της θεωρίας. Ήταν μια συλλογική προσπάθεια στην ευρύτερη έννοιά της, που γίνονταν από ερευνητές σε διαφορετικές ηπείρους επί δεκαετίες. Η σημερινή σύνθεση ολοκληρώθηκε στα μέσα της δεκαετίας του 1970 μετά από πειραματική επιβεβαίωση της ύπαρξης των κουάρκ.
Κωνσταντίνος Δημόπουλος

Ο Κωνσταντίνος Δημόπουλος (Παλιά Βροντού Πιερίας 1909 - Θεσσαλονίκη, 16 Ιουλίου 2007) ήταν Έλληνας δικηγόρος και πολιτικός. Υπηρέτησε ως βουλευτής Πιερίας με τη Δημοκρατική Ένωση και με την Ένωση Κέντρου από το 1951 ως το 1956 και από το 1961 ως το 1967.
Δημήτρης Τσαρουχάς

Ο Δημήτρης Τσαρουχάς, γεννημένος στις 7 Ιουνίου 1986, είναι Έλληνας καλαθοσφαιριστής. Διαθέτει ύψος 1,97 μέτρα και αγωνίζεται στη θέση του Shooting Guard.
Λάζαρος Ζησιάδης

Ο Λάζαρος Ζησιάδης ή Τερπόφσκι (1901-1943) ήταν Έλληνας σλαβόφωνος κομμουνιστής που απελευθερώθηκε από την Ακροναυπλία τον Ιούλιο του 1941 με επέμβαση της βουλγαρικής πρεσβείας. Ήταν στέλεχος του ΚΚΕ και του ΕΑΜ στη Μακεδονία. Καταπολέμησε αυτονομιστικές τάσεις στους κόλπους των σλαβόφωνων. Εκτελέστηκε το 1943 από ένοπλη οργάνωση Ποντίων, παρακλάδι της ΥΒΕ και της ΕΚΑ.
Telekonsult Arena

Η Telekonsult Arena είναι ένας κλειστός χώρος για στίβο που βρίσκεται στο αθλητικό συγκρότημα Arenastaden Βέξιε στα δυτικά του Βέξιε της Σουηδίας. 

Με έξι διαδρόμους στίβου περίπου 200 μέτρων, η Telekonsult Arena είναι μοναδική τόσο στη Σουηδία όσο και στην Ευρώπη. Με τους διαδρόμους και τα δάπεδα από την ιταλική αρένα Mondo ο ίδιος τύπος της επικάλυψης χρησιμοποιήθηκε στους Ολυμπιακούς διαδρόμους στο Λονδίνο. 

Ο χώρος έχει χωρητικότητα 2.550 θεατών. Χάρη στα τηλεσκοπικά καθίσματα, κατά τη διάρκεια της άσκησης μπορούν να πιέζονται προς τον τοίχο για επιπλέον χώρο στους επαγγελματίες για την πρακτική. Η αρένα άνοιξε στις 6 Οκτωβρίου 2012 και είναι η έδρα της ομάδας στίβου IFK Βέξιε.

600px|thumb|left|Πανόραμα της Telekonsult Arena την ημέρα των εγκαινίων.
Κώστας Κακαρούδης

Ο Κώστας Κακαρούδης (Σέρρες, 2 Μαΐου 1983), είναι Έλληνας καλαθοσφαιριστής. Διαθέτει ύψος 2,04 μέτρα και αγωνίζεται στη θέση του Πάουερ φόργουορντ.
Ένωση των Βετεράνων του Εσθονικού Πολέμου της Ανεξαρτησίας

Η Ένωση των Βετεράνων του Εσθονικού Πολέμου της Ανεξαρτησίας' (Estonian War of Independence League - EVL) ιδρύθηκε το 1929 και ήταν κίνημα των αποστράτων στρατιωτικών, πατριωτικό και σαφώς αντικομμουνιστικό με στόχο την δημιουργία μιας ενοποιημένης Εσθονίας. Το 1933 κέρδισε το 73% του πληθυσμού χωρίς να καταφέρει να κυβερνήσει. Ο Αρχηγός Προπαγάνδας του EVL Χιαλμάρ Μάε υπηρέτησε ως αρχηγός της κυβέρνησης κατά την διάρκεια της κατοχής στην Εσθονία (1941 - 1944).
Κώστας Καφάσης

Ο Κώστας Καφάσης (14 Αυγούστου 1940 - 13 Οκτωβρίου 2010) ήταν Έλληνας ηθοποιός και τραγουδιστής.
Lynyrd Skynyrd

Οι Lynyrd Skynyrd είναι αμερικάνικο ροκ συγκρότημα από το Τζάκσονβιλ της Φλόριντα. Ο πρώτος τους δίσκος κυκλοφόρησε το 1973 και το συγκρότημα γνώρισε μεγάλη επιτυχία στα μέσα της δεκαετίας του '70, αλλά στις 20 Οκτωβρίου του 1977 τρία μέλη τους σκοτώθηκαν σε αεροπορικό δυστύχημα, γεγονός που οδήγησε στη διάλυση τους.

Το 1987, τα υπόλοιπα μέλη του σχήματος επανενώθηκαν για μια μόνο tribute περιοδεία με τον Τζόνι Βαν Ζαντ στο μικρόφωνο, μικρό αδελφό του ιδρυτικού μέλους και θύματος, Ρόνι Βαν Ζαντ. Στην συνεχεία το τότε σχήμα αποφάσισε να συνεχίσει να ηχογραφεί και να περιοδεύει μέχρι σήμερα, υπό το όνομα Lynyrd Skynyrd
Μάριος Μπατής

Ο Μάριος Μπατής (γενν. 20 Ιουνίου 1980, Κερατσίνι) είναι Έλληνας καλαθοσφαιριστής, ο οποίος αγωνίζεται ως πόιντ γκαρντ/σούτινγκ γκαρντ για τον Ιωνικό Νίκαιας.
Γεώργιος Ραιδεστηνός Β΄

Ο Γεώργιος Ραιδεστηνός Β΄ (Ραιδεστός 1833 - Κωνσταντινούπολη 1889) υπηρέτησε την Μεγάλη του Χριστού Εκκλησία σαν Λαμπαδάριος, όταν ο Στέφανος ο Λαμπαδάριος ασθενούσε. Υπήρξε αμίμητος εκτελεστής της Ψαλτικής Τέχνης, και δεν υστερούσε από κανέναν των συγχρόνων του ψαλτών. Ήταν ιδιαίτερα φημισμένος για το αρχαΐζον Πατριαρχικό μουσικό του ύφος.
Μαρτ Σταμ

O Μαρτ Σταμ ("Martinus Adrianus Stam", 5 Αυγούστου 1899 – 23 Φεβρουαρίου 1986) ήταν Ολλανδός αρχιτέκτονας, πολεοδόμος και σχεδιαστής επίπλων, επηρεασμένος από την «νέα αντικειμενικότητα» και το μπάουχαους. Εργάστηκε στην Ολλανδία, την Ελβετία, την ΕΣΣΔ και στην Γερμανία. Τα έργα του θεούνται ιδιαιτερα λειτουργικά και ανήκουν στον λειτουργισμό, γνωστός έγινε με τον σχεδιασμό της ίσως πρώτης καρέκλας από μεταλλικό σωλήνα, χωρίς πίσω πόδια. Ήταν επίσης μέλος σε πολλούς αρχιτεκτονικούς συνεταιρισμούς καθώς και συντάκτης περιοδικών ( the 8, Structure and ABC). Εξαιτίας της διεθνούς δικτύωσής του και των πολλών δημοσιεύσεών του ήταν από πολύ νέος γνωστός και ήταν ένας από τους πρωτοπόρους του «νέου κτηρίου» και θεωρούνταν ότι ανήκει στο ρεύμα Αβάν-γκαρντ.

Συνεργάστηκε με τον Ερνστ Μάυ στο προτζεκτ Νέα Φρανκφούρτη και με τον Ελ Λισίτσκι.
Ποδοσφαιρική Ένωση Σάαρλαντ

Η Ποδοσφαιρική Ένωση Σάαρλαντ (γερμανικά: "Saarländischer Fußballverband", SFV) είναι διοικητικό όργανο όσον αφορά το άθλημα του ποδοσφαίρου στο γερμανικό κρατίδιο του Σάαρλαντ. Η έδρα της βρίσκεται στο Σααρμπρύκεν και είναι υπεύθυνη για τη διεξαγωγή των ποδοσφαιρικών διοργανώσεων του κρατιδίου, των πρωταθλημάτων όπως και του θεσμού του κυπέλλου. H SFV υπάγεται στη Νοτιοδυτική Περιφερειακή Ποδοσφαιρική Ένωση και αποτελεί ένα από τα 21 μέλη της Γερμανικής Ποδοσφαιρικής Ομοσπονδίας.
Όμνισπορτ Άπελντοορν

Το Όμνισπορτ Άπελντοορν είναι ένα ποδηλατοδρόμιο και κλειστό γήπεδο πολλαπλών χρήσεων στο Άπελντοορν της Ολλανδίας. 

Σχεδιασμένο από τους αρχιτέκτονες FaulknerBrowns η εγκατάσταση άνοιξε το 2008, και χωρίζεται σε δύο αίθουσες: μία αίθουσα ποδηλασίας που περιέχει 250 μ. πίστα ποδηλασίας και μία αίθουσα 200 ​​μ. στίβου και πετοσφαίρισης. Το ποδηλατοδρόμιο έχει χωρητικότητα 5.000 θεατών, ενώ η αίθουσα πετοσφαίρισης και στίβου έχει χωρητικότητα 2000 θεατών. 

Το Όμνισπορτ Άπελντοορν χρησιμοποιείται κατά τη διάρκεια της ημέρας από το εκπαιδευτικό ίδρυμα ROC Aventus και είναι η έδρα των ομάδων πετοσφαίρισης και στίβου SV Ντιναμό Άπελντοορν και AV'34 αντίστοιχα. Η αίθουσα ποδηλασίας ήταν ο οικοδεσπότης του Παγκοσμίου Πρωταθλήματος Ποδηλασίας Πίστας UCI 2011.

Εκτός από το Όμνισπορτ, ένα παγοδρόμιο είναι υπό κατασκευή. Αυτό θα χρησιμοποιείται ως αίθουσα παγοδρομίου για έξι εβδομάδες κάθε χειμώνα.
Κερυνίτης

Ο Κερυνίτης είναι ποταμός της Αχαΐας, ο οποίος πηγάζει από διακλαδώσεις του όρους Κερύνεια, και συγκεκριμένα από την περιοχή μεταξύ των χωριών Πλατανιώτισσα (Κλαπατσούνα) και Κερπινή του σημερινού δήμου Καλαβρύτων. Χύνεται στον Κορινθιακό κόλπο νοτιοανατολικά του Αιγίου. Είναι γνωστός επίσης με το όνομα Μπουφούσκια, ονομασία που οφείλεται στον ομώνυμο οικισμό από τον οποίο περνάει, λίγο πριν την έξοδό του στην πεδιάδα του Αιγίου. Στην θέση αυτή σχηματίζει ανοιχτό φαράγγι με ιδιαίτερα πλούσια ορνιθοπανίδα, που σύμφωνα με έρευνα του Εθνικού Μετσοβίου Πολυτεχνείου χρήζει άμεσης προστασίας ως τοπίο ιδιαίτερου φυσικού κάλλους.
Γιώργος Μπόγρης

Ο Γιώργος Μπόγρης (Θεσπιές, 19 Φεβρουαρίου 1989) είναι Έλληνας διεθνής καλαθοσφαιριστής. Έχει ύψος 2,10 μέτρα και αγωνίζεται στη θέση του σέντερ.
Σπύρος Μούρτος

Ο Σπύρος Μούρτος (Ιτέα Φωκίδας, 5 Δεκεμβρίου 1990) είναι Έλληνας επαγγελματίας καλαθοσφαιριστής. Διαθέτει ύψος 1,99 μέτρα και αγωνίζεται στις θέσεις του Σούτινγκ γκαρντ και Σμολ φόργουορντ, για την ομάδα της Λάρισας.
Γαλλικό Πρωτάθλημα Στίβου 1888

Το Γαλλικό Πρωτάθλημα Στίβου 1888 (γαλλ: "Championnats de France d'athlétisme 1888") ήταν η 1η διοργάνωση του Γαλλικού Πρωταθλήματος Στίβου, που διοργανώθηκε υπό την εποπτεία της Ένωσης Γαλλικών Αθλητικών Σωματείων ("Union des sociétés françaises de sports athlétiques") που ιδρύθηκε στις 20 Νοεμβρίου του 1887 από τους παριζιάνικους συλλόγους Ρασίνγκ Κλαμπ ντε Φρανς και Σταντ Φρανσαί. Η διοργάνωση πραγματοποιήθηκε στο στάδιο Κρουά-Κατελάν στο Παρίσι στις 29 Απριλίου του 1888. Το αγώνισμα του στιπλ (4000 μέτρα) έλαβε χώρα στις 12 Φεβρουαρίου στη Λε Βεζινέ (Le Vésinet).

Στο πρώτο Γαλλικό Πρωτάθλημα Στίβου διεξήχθησαν 5 αγωνίσματα ανδρών και οι επιδόσεις που σημειώθηκαν στα αγωνίσματα αυτά έχουν καταγραφεί ως τα πρώτα ρεκόρ πρωταθλήματος. Ο Ρενιέ Καβαλί και ο Μορίς Ντεζό κέρδισαν δύο τίτλους. Στον πίνακα των μεταλλίων την πρώτη θέση κατέκτησε η Ρασίνγκ Κλαμπ ντε Φρανς με 5 χρυσά μετάλλια και 1 χάλκινο.
Ζεμπ Κόλτερ

Ο Γουέιν Μόρις Κόουν ("Wayne Maurice Keown", 29 Νοεμβρίου 1949) είναι Αμερικανός μάνατζερ επαγγελματιών παλαιστών, προγραμματιστής αγώνων πάλης και περιστασιακός επαγγελματίας παλαιστής. Είναι γνωστός ως Ζεμπ Κόλτερ και Ντατς Μαντέλ.
Γερμανικό Πρωτάθλημα Στίβου 1898

Το Γερμανικό Πρωτάθλημα Στίβου 1898 (γερμ: "Deutsche Leichtathletik-Meisterschaften 1898") ήταν η 1η διοργάνωση του Γερμανικού Πρωταθλήματος Στίβου, που διοργανώθηκε υπό την εποπτεία της Γερμανικής Ομοσπονδίας Στίβου (DLV). Η διοργάνωση πραγματοποιήθηκε στο Αμβούργο, στις 4 και στις 25 Σεπτεμβρίου του 1898.

Στο πρωτάθλημα διεξήχθησαν τρία αγωνίσματα ανδρών. Τα 100 μέτρα έλαβαν χώρα στις 4 Σεπτεμβρίου και τα 200 και 1500 μέτρα στις 25 Σεπτεμβρίου. 

Στον πίνακα των μεταλλίων την πρώτη θέση κατέκτησε η Αλτόνα ΦΚ 93 με 2 χρυσά ενώ την δεύτερη η Γκερμάνια Αμβούργου με 1 χρυσό.

Επιπλέον, την ίδια περίοδο στις 3 Ιουλίου στη Λειψία πραγματοποιήθηκε για πρώτη φορά μαραθώνιος σε γερμανικό έδαφος αποκαλούμενος ως Γερμανικός Μαραθώνιος ("Deutscher Marathonlauf"), ο οποίος μέχρι το 1924 δεν ανήκε στο πρωτάθλημα, αλλά ήταν ανεξάρτητος. Ο "Γερμανικός Μαραθώνιος" είναι σήμερα ο Μαραθώνιος της Λειψίας.

Στη διοργάνωση πραγματοποιήθηκαν τα πρώτα Ρεκόρ Πρωταθλήματος και το πρώτο Εθνικό ρεκόρ στα 200 μέτρα, καταρρίφθηκε το Εθνικό ρεκόρ στα 1500 μέτρα και ισοφαρίστηκε το Εθνικό ρεκόρ στα 100 μέτρα. 

Οι πρώτοι πρωταθλητές ήταν ο Πολ Φίσερ και ο Φραντς Ντουνέ. Ο Πολ Φίσερ κέρδισε δύο χρυσά μετάλλια, στα 100 και στα 200 μέτρα, ισοφάρησε το Εθνικό ρεκόρ στα 100 μέτρα που είχε πραγματοποιήσει ο Φριτς Χόφμαν στα 100 μέτρα στους Ολυμπιακούς Αγώνες του 1896 στην Αθήνα με επίδοση 12.2, και δημιούργησε νέο Εθνικό ρεκόρ στα 200 μέτρα. Στα 1500 μέτρα ο πρωταθλητής Φραντς Ντουνέ κατέρριψε με επίδοση 4:26.2 το Εθνικό ρεκόρ που κατείχε ο Καρλ Γκαλ (4:39.0) στα 1500 μέτρα στους Ολυμπιακούς Αγώνες του 1896.
Ευθύμης Τσακαλέρης

Ο Ευθύμης Τσακαλέρης, γεννημένος στις 22 Ιουλίου 1989 στη Θεσσαλονίκη, είναι Έλληνας καλαθοσφαιριστής. Διαθέτει ύψος 2,07 μέτρα και αγωνίζεται στις θέσεις Power Forward και Center.

Ο Τσακαλέρης ξεκίνησε την καριέρα του από την Αναγέννηση Φλόγας. Το καλοκαίρι του 2009 συμμετείχε με την Εθνική Ελλάδος στο Πανευρωπαϊκό Πρωτάθλημα Νέων Ανδρών στη Ρόδο, κατακτώντας το χρυσό μετάλλιο. Την επόμενη περίοδο υπέγραψε συμβόλαιο με τον Πανελλήνιο με τα χρώματα του οποίου αγωνίστηκε στην Α1 Εθνική. Με την αθηναϊκή ομάδα συμμετείχε στο Final-4 του EuroCup το 2010. Την ίδια χρονιά έλαβε μέρος στο All Star Game 2010 στο Ηράκλειο με την ομάδα των «Κάτω των 22». Μετά από μία διετία παραμονής μετεγράφη στον ΠΑΟΚ όπου και αγωνίστηκε την περίοδο 2011-12, συμμετέχοντας και πάλι στο θεσμό του EuroCup. Ακολούθως μεταπήδησε το 2012 στην ομάδα του Άρη Θεσσαλονίκης.
Πέτρος Βυζάντιος

Ο Πέτρος Βυζάντιος, ή "Φυγάς", (ακμή περ. 1770 - 1808) υπήρξε μαθητής του Πέτρου Πελοποννησίου.

Υπηρέτησε την Mεγάλη του Χριστού Eκκλησία ως Δομέστικος (περ. 1771 - 1789), ως Λαμπαδάριος (1789 - 1800) και ως Πρωτοψάλτης (1800 - περ. 1805).
Μισέλ Μαρτελί

Ο Μισέλ Μαρτελί ("Michel Joseph Martelly", γενν. στις 12 Φεβρουαρίου 1961), γνωστός και με το καλλιτεχνικό του ψευδώνυμο "Sweet Micky", είναι πολιτικός από την Αϊτή, πρώην μουσικός και επιχειρηματίας. Από το Μάιο του 2011 ως τον Φεβρουάριο του 2016 υπηρέτησε ως Πρόεδρος της Αϊτής, έχοντας αναπτύξει μουσική καριέρα ως ένας από τους πιο γνωστούς μουσικούς εδώ και πάνω από μία δεκαετία.

Ως τραγουδιστής και κιμπορντίστας, ο "Sweet Micky" είναι γνωστός για το στιλ του κόμπα, που αποτελεί ένα είδος χορευτικής μουσικής της Αϊτής με κρεολικό κυρίως στίχο, όμως ο Μαρτελί έχει κάνει μείξεις αυτού του είδους με άλλα είδη. Από το 1989 ως το 2008 ο Μαρτελί ηχογράφησε δεκάδες άλμπουμε στο στούντιο και CD με ζωντανές ηχογραφήσεις. Όταν ήταν ιδιοκτήτης κλαμπ συνδέθηκε με διάφορα άτομα, ανάμεσα στα οποία και με άτομα που είχαν σχέση με το στρατό και την αστυνομία του καθεστώτος Ντιβαλιέ. Υποστήριξε το πραξικόπημα εναντίον του Ζαν Μπερτράντ Αριστίντ το 1991 και μετά την επιστροφή του τελευταίου ο μουσικός παρέμεινε εκτός Αϊτής. Το 2010 , έχοντας επιστρέψει στην ιδιαίτερη πατρίδα του, κατήλθε ως υποψήφιος για το αξίωμα του Προέδρου της Αϊτής.

Ο Μαρτελί κέρδισε τις γενικές εκλογές του 2010-11 με το κόμμα του "Repons Peyizan" ("Κόμμα Απάντησης των Αγροτών"), επικρατώντας της έτερης υποψηφίου Μιρλάντ Μανιγκά. Ο Μαρτελί είχε έρθει 3ος στον πρώτο γύρο των εκλογών, μέχρι που ο Ζιντ Σελεστέν (Jude Célestin) εξαναγκάστηκε σε αποχώρηση από τον επόμενο γύρο εξαιτίας καταγγελιών για νοθεία. Ο Μαρτελί ορκίστηκε πρόεδρος στις 14 Μαΐου 2011. Κατά την προεκλογική του εκστρατεία υποσχέθηκε μεταξύ άλλων την επαναφορά του στρατού της χώρας, ο οποίος είχε καταργηθεί από την προηγούμενη κυβέρνηση του Αριστίντ.
LL Cool J

O Τζέιμς Τοντ Σμιθ ("James Todd Smith", 14 Ιανουαρίου 1968), γνωστός ως LL Cool J (που σημαίνει Ladies Love Cool James), είναι Αμερικανός ράπερ, επιχειρηματίας και ηθοποιός από το Bay Shore της Νέας Υόρκης. Είναι γνωστός για ρομαντικές μπαλάντες όπως τα "I Need Love", "Around the Way Girl" και το "Hey Lover", αλλά και πρωτοποριακή χιπ-χοπ όπως τα "I Can't Live Without My Radio", "I'm Bad", "The Boomin' System" και το "Mama Said Knock You Out". Έχει κυκλοφορήσει 13 studio albums και δύο συλλογές με τα καλύτερα τραγούδια του, συμπεριλαμβανομένου και του "Exit 13" του 2008. Έχει εμφανιστεί σε πολυάριθμες ταινίες όπως η "Halloween H20: 20 Years Later". Πρωταγωνιστεί ως Ειδικός Πράκτορας Σαμ Χάννα στην τηλεοπτική σειρά .
Λεωνίδας Κασελάκης

Ο Λεωνίδας Κασελάκης (Χολαργός, 1η Ιουνίου 1990) είναι Έλληνας διεθνής καλαθοσφαιριστής, ο οποίος αγωνίζεται ως Σμολ φόργουορντ / Πάουερ φόργουορντ για τον Παναθηναϊκό.
Χοσρόης Α΄ της Παρθίας

Ο Χοσρόης Α΄ της Παρθίας (πριν το 51 - 129) βασίλευσε στην Παρθία μεταξύ του 109 και του 129, ήταν ένας από τους μικρότερους γιους του βασιλιά της Παρθίας Βορώνη Β’ και της Ελληνίδας συζύγου του από τον Οίκο των Αρσακιδών. Διαδέχθηκε στον θρόνο της Παρθίας τον μεγαλύτερο αδελφό του Πακώρο Β’. Επιτέθηκε στην Αρμενία, και την κατέλαβε τοποθετώντας βασιλιά τον ανιψιό του Αξιδάρη γιο του αδελφού του προηγούμενου βασιλιά της χώρας Τιριδάτη Α’ και στη συνέχεια τον αδελφό του Παρθαμασίρι. Με την επίθεση στην Αρμενία ο Χοσρόης παραβίασε τη συνθήκη ειρήνης της Παρθίας με την Ρώμη που είχε ισχύ στις σχέσεις των δύο χωρών 50 χρόνια από την εποχή του αυτοκράτορα Νέρωνα. Ο αυτοκράτορας Τραϊανός ξεκίνησε το 113 εκστρατεία εναντίον της Παρθίας. Περνώντας από την Αρμενία σκότωσε τον βασιλιά Παρθαμασίρι και η Αρμενία έγινε ξανά έδαφος της Ρωμαϊκής αυτοκρατορίας. Ο Τραϊανός κατέλαβε στη συνέχεια ολόκληρη την Παρθία με την πρωτεύουσα Κτησιφώντα. Κατόπιν ο Χοσρόης Α’ εκθρονίστηκε, στη θέση του ο Τραϊανός τοποθέτησε υποτελή του βασιλιά τον γιο του Χοσρόη Α’ Παρθαμασπάτη. Μετά την κατάληψη της Παρθίας ο Τραϊανός προχώρησε στη Μεσοποταμία, εκεί συνάντησε αντίσταση από άλλον έναν αδελφό του Χοσρόη Α’ τον μετέπειτα βασιλιά της Παρθίας Μιθριδάτης Δ’. Μετά την κατάληψη και της Μεσοποταμίας ο Τραϊανός κυρίευσε και την Περσία με την ένδοξη πόλη των Σούσων ολοκληρώνοντας την κατάληψη σχεδόν ολόκληρης της Ασίας. Η Παρθία μπόρεσε να ανακάμψει μόνο μετά τον θάνατο του μεγάλου κατακτητή Τραϊανού το 117. Στη συνέχεια ξεκίνησε η πτώση της Ρωμαϊκής αυτοκρατορίας, ο Χοσρόης Α’ μπόρεσε να επανέλθει στον θρόνο της Παρθίας εκθρονίζοντας τον γιο του Παρθαμασπάτη. Οι πόλεμοι με τη Ρώμη εξασθένησαν τον Χοσρόη Α’. Στα τελευταία χρόνια της βασιλείας του συνάντησε ισχυρή αντίσταση από τον ανιψιό του Βολογήση Γ’ γιο του μεγαλύτερου αδελφού του Πακώρου Β’. Τον διαδέχθηκε ο τελευταίος αδελφός του Μιθριδάτης Δ’.
Τόμας Μόρλεϋ

μικρογραφία|Εξώφυλλο από το έργο "A Plaine and Easie Introduction to Practicall Musicke"
Ο Τόμας Μόρλεϋ (αγγλ. Thomas Morley, 1557 ή 1558 – Οκτώβριος 1602) ήταν Άγγλος συνθέτης, θεωρητικός της μουσικής, εκδότης και οργανίστας της περιόδου της ώριμης Αναγέννησης. Στις μέρες μας είναι περισσότερο γνωστός για τα μαδριγάλια του, τα οποία εντάσσονται στην Αγγλική Σχολή Μαδριγαλιστών· στην εποχή του ο Μόρλεϋ ήταν περίφημος για την κοσμική του μουσική, αλλά και ως οργανίστας του Καθεδρικού του Αγίου Παύλου. Μαζί με τον Ρόμπερτ Τζόνσον θεωρούνται οι μόνοι σύγχρονοι του Σαίξπηρ συνθέτες που μελοποίησαν έργα του.
Ίος

Η Ίος (Νιώτικο ιδίωμα: Νιος) είναι ένα κυκλαδίτικο νησί του Αιγαίου Πελάγους. Οι ντόπιοι αυτοαποκαλούνται «Νιώτες».
Γιακόβ Αγκάμ

Ο Γιακόβ Αγκάμ (Yaakov Αgam, γενν. στο Rishon-le-Zion, στο Ισραήλ το 1928) είναι Ισραηλινός ζωγράφος, σημαντικός εκπρόσωπος της οπτικοκινητικής τέχνης (Οp-Art). Σπούδασε στην Bezazel Academy of Arts and Design, στην οοΙερουσαλήμππ. Το 1949, μετέβη στην Ζυρίχη, όπου μαθήτευσε δίπλα στον Johannes Itten και στην "Kunstgewerbe Schule". Ο ρυθμός του επηρεάστηκε από τον ζωγράφο και γλύπτη Max Bill.